A4-0374/97

Ψήφισμα επί του σημειώματος προς το Συμβούλιο και το Ευρωπαϊκό Κοινοβούλιο για τον τομέα της ελιάς και του ελαιολάδου (συμπεριλαμβανομένων των οικονομικών, πολιτιστικών, περιφερειακών, κοινωνικών και περιβαλλοντικών ζητημάτων), την υφιστάμενη κοινή οργάνωση αγοράς, την ανάγκη μεταρρύθμισης και τις προτεινόμενες λύσεις.(COM(97)0057 - C4-0096/97)

Το Ευρωπαϊκό Κοινοβούλιο,

- έχοντας υπόψη το σημείωμα της Επιτροπής προς το Συμβούλιο και το Ευρωπαϊκό Κοινοβούλιο (COM(97)0057 - C4-0096/97),

- έχοντας υπόψη το ψήφισμά του της 25ης Οκτωβρίου 1996 για την αναθεώρηση της ΚΟΑ στον ελαιουργικό τομέα ((ΕΕ C 347 της 18.11.1996, σελ. 465.)),

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Περιφερειακής Πολιτικής και της Επιτροπής Ελέγχου του Προϋπολογισμού (A4-0374/97),

A. λαμβάνοντας υπόψη ότι η ΚΟΑ στον τομέα του ελαιολάδου έχει λειτουργήσει αποτελεσματικά, δίνοντας τη δυνατότητα στον ελαιουργικό τομέα να αντεπεξέλθει στον ανταγωνισμό των άλλων φυτικών ελαίων και λιπών τα οποία τυγχάνουν υψηλού επιπέδου στήριξης, να αναπτύξει τις εξωτερικές αγορές χωρίς να επιφέρει πλεονασματική παραγωγή[semigr ] ότι στις περιοχές παραγωγής έπαιξε διττό ρόλο αφενός ως μέσο πολιτικής στον τομέα της αγοράς και, αφετέρου, ως κινητήριος μοχλός για την αγροτική ανάπτυξη[semigr ] ότι, ωστόσο μία σε βάθος αναμόρφωση της κοινής οργάνωσης στον τομέα του ελαιολάδου είναι απολύτως επείγουσα για το βασικό λόγο ότι από 4 τουλάχιστον περιόδους εμπορίας έχουν εισέλθει σε βαθειά κρίση οι κύριοι μηχανισμοί προσδιορισμού των ποσοτήτων ελαιολάδου που παράγει η κάθε μεμονωμένη χώρα και ότι η καταβολή των κοινοτικών ενισχύσεων είναι κάθε χρόνο εκτεθειμένη σε σοβαρό κίνδυνο να μην αναγνωρισθεί από την Επιτροπή με συνέπεια τη διαρκή και αδιάκριτη μείωση των εγγυήσεων εισοδήματος για τους παραγωγούς ελαιολάδου, που μπορούν να έχουν ζοφερές επιπτώσεις για τους επαγγελματίες του τομέα του ελαιόλαδου στην Ευρώπη,

B. λαμβάνοντας υπόψη ότι 2 εκατομμύρια αγροκτήματα εξαρτώνται από την καλλιέργεια ελαιοδέντρων και ο εν λόγω τομέας παρέχει πλήρη απασχόληση σε 750.000 άτομα 7 ότι οι ελαιοπαραγωγές περιοχές χαρακτηρίζονται από την περιφερειακή τους θέση και από την ανάγκη οικονομικής και κοινωνικής συνοχής, και είναι οι περιοχές της ΕΕ που εξαρτώνται εξαιρετικά από τη γεωργία, έχουν διπλάσιο από τον κοινοτικό μέσο όρο δείκτη ανεργίας και είναι ευαίσθητες τόσο από άποψη περιβάλλοντος όσο και από άποψη χωροταξίας καθόσον σε αυτές, η ελιά αποτελεί σημαντικότατη καλλιέργεια, για την οποία υπάρχουν ελάχιστες εναλλακτικές λύσεις,

Γ. λαμβάνοντας υπόψη τα πολύ γνωστά διαιτητικά πλεονεκτήματα του ελαιόλαδου σε παγκόσμιο επίπεδο ως θεμελιώδες στοιχείο της υγιεινής διατροφής και τη θετική επίδρασή του στην ανθρώπινη υγεία,

Δ. λαμβάνοντας υπόψη ότι το έγγραφο επιλογών που παρουσίασε η Επιτροπή έχει σοβαρές ελλείψεις όσον αφορά την ανάλυση του εν λόγω τομέα: η πληροφόρηση δεν είναι δεόντως ομογενής και αντιφάσκει, ενώ σημαντικό μέρος των στοιχείων που περιέχει είναι είτε ξεπερασμένα είτε αμφίβολης προέλευσης και φερεγγυότητας και, πάνω απ' όλα, υπάρχουν σημαντικές ελλείψεις πληροφοριών που είναι απαραίτητες για τη διάγνωση του προβλημάτων του τομέα,

Ε. λαμβάνοντας υπόψη ότι το έγγραφο της Επιτροπής αναφέρεται εν μέρει μόνο σε μία από τις δύο επιλογές, την ανά δέντρο ενίσχυση, και δεν ασχολείται με την περίπτωση βελτίωσης του υπάρχοντος συστήματος 7 λαμβάνοντας υπόψη ότι η ανισότητα αυτή στερεί τη χρησιμότητα ενός τέτοιου εγγράφου επιλογών,

ΣΤ. λαμβάνοντας υπόψη ότι η Επιτροπή παραδέχεται ότι η έλλειψη στατιστικών στοιχείων είναι σοβαρό πρόβλημα αλλά, παρ?όλα αυτά, προτείνει τη χρησιμοποίηση στατιστικών στοιχείων που και η ίδια παραδέχεται ότι είναι αμφίβολης αξιοπιστίας ως βάση διερεύνησης των δύο εξεταζομένων επιλογών,

Ζ. λαμβάνοντας υπόψη ότι οι επικρίσεις που διατυπώνονται στο έγγραφο της Επιτροπής ως βάση για τη διατύπωση νομοθετικών προτάσεων αμφισβητήθηκαν από εμπειρογνώμονες που συμμετείχαν στη δημόσια ακρόαση που διοργανώθηκε από την Επιτροπή Γεωργίας και Ανάπτυξης της Υπαίθρου του ΕΚ στις 15 Απριλίου 1997,

H. λαμβάνοντας υπόψη την κρισιμότητα των κοινωνικοοικονομικών, κλιματικών και περιβαλλοντικών συνθηκών στις περιοχές παραγωγής 7 λαμβάνοντας υπόψη ότι πριν από την πραγματοποίηση της μεταρρύθμισης είναι αναγκαίο να εξεταστούν όλες οι εναλλακτικές λύσεις και να διενεργηθεί αυστηρή εκτίμηση των κοινωνικών, οικονομικών και περιβαλλοντικών επιπτώσεων κάθε μιας εξ αυτών 7 λαμβάνοντας υπόψη ότι το έγγραφο της Επιτροπής δεν αξιολογεί την επίπτωση αυτή,

Θ. λαμβάνοντας υπόψη ότι πριν από τη διατύπωση προτάσεων για μεταρρύθμιση, η Επιτροπή πρέπει να αναλύσει τον τρόπο εφαρμογής των παρογόντων παραγωγής ελιάς και άλλων ενδεχόμενων εναλλακτικών καλλιεργειών, καθώς και να προβεί σε ιστορική ανάλυση του κλάδου ανά χώρα και περιοχή και πλήρη αξιολόγηση του ρόλου του στις μειονεκτούσες περιοχές,

Ι. λαμβάνοντας υπόψη ότι η Επιτροπή, κατά την εξέταση του μέλλοντος της αγοράς αυτής βασίστηκε στις προβλέψεις του Διεθνούς Συμβουλίου Ελαιολάδου (ΙΟΟC) που βασίζονταν στα στοιχεία πριν από την περίοδο 1992-93, τα οποία δεν αντιστοιχούν στις εξελίξεις των εξωτερικών αγορών 7 λαμβάνοντας υπόψη επιπλέον ότι οι αναφορές σχετικά με την κοινοτική ζήτηση βασίζονται σε μία χρονιά με αφύσικα υψηλές τιμές, μετά από τρία χρόνια ξηρασίας 7 λαμβάνοντας υπόψη ότι μετά από μια συνήθη περίοδο εμπορίας και την επακόλουθη πτώση των τιμών, η εσωτερική ζήτηση ανέκαμψε και, κατά συνέπεια, οι εκτιμήσεις της Επιτροπής πρέπει να αναθεωρηθούν και να περιλάβουν πλέον πρόσφατα στοιχεία,

ΙΑ. λαμβάνοντας υπόψη ότι υπάρχουν μελέτες και αναλύσεις αγοράς σύμφωνα με τις οποίες η αύξηση της ζήτησης στην ΕΕ θα βελτίωνε τη θέση της ως επικεφαλής στην παγκόσμια παραγωγή, κατανάλωση και εξαγωγή,

ΙΒ. λαμβάνοντας υπόψη ότι οι επιστροφές κατά την εξαγωγή απορροφούν το 3% των πιστώσεων της ΚΟΑ του ελαιολάδου και μόνο 1% των επιστροφών όλων των τομέων[semigr ] ότι, παρά ταύτα, η Επιτροπή αιτιολογεί την ανάγκη μεταρρύθμισης λόγω των ενδεχομένων απαιτήσεων του ΠΟΕ και ότι η αιτιολόγηση αυτή στερείται της δέουσας σοβαρότητας,

ΙΓ. λαμβάνοντας υπόψη ότι η ΕΕ παράγει πάνω από το 80% του ελαιόλαδου στον κόσμο και οι τρίτες χώρες που παράγουν ελαιόλαδο έχουν εγγυηθεί την επαρκή πρόσβαση στην κοινοτική αγορά μέσω εμπορικών συμφωνιών και συστήματος ισοδυναμίας 7 λαμβάνοντας συνεπώς υπόψη ότι δεν πρέπει να αναμένεται σύγκρουση ενώπιον του ΠΟΕ και, κατά συνέπεια, οι φόβοι της Επιτροπής όσον αφορά αυτό είναι αβάσιμοι,

ΙΔ. λαμβάνοντας υπόψη ότι η Επιτροπή δεν έχει εκπληρώσει το καθήκον που αναθέτει σ' αυτήν ο κανονισμός ΕΟΚ 2261/84 και οι μεταγενέστερες τροποποιήσεις του, που την υποχρέωναν να υποβάλει στο Συμβούλιο πριν από την 1η Ιανουαρίου 1995 έκθεση σχετικά με τη λειτουργία του συστήματος ενίσχυσης στην παραγωγή και, εάν χρειαζόταν, πρόταση αναθεώρησης του εν λόγω συστήματος[semigr ] ότι, η έκθεση αυτή έχει ουσιαστική σημασία για την εφαρμογή ενός συστήματος ελέγχου ενδεχόμενων απατών,

ΙΕ. λαμβάνοντας υπόψη ότι οι περιπτώσεις απάτης που διαπιστώθηκαν θα πρέπει να εξετασθούν ενδελεχώς, καθόσον επικεντρώνονται σε λίγους φορείς, πράγμα που διευκολύνει τη διενέργεια αποτελεσματικού ελέγχου 7 λαμβάνοντας αφετέρου υπόψη ότι υπάρχουν για τον εν λόγω τομέα ειδικά όργανα ελέγχου, βασικό καθήκον των οποίων είναι να επισημαίνουν τη διάπραξη απατών,

ΙΣΤ. λαμβάνοντας υπόψη ότι η Επιτροπή απλώς υποβάλλει προτάσεις σχετικά με το σύστημα ελέγχου της απάτης για την εναλλακτική λύση της ανά δέντρο ενίσχυσης,

ΙΖ. λαμβάνοντας υπόψη ότι το 1992, η Επιτροπή προχώρησε στη σύσταση της ομάδας εμπειρογνωμόνων "Lachaux¨ για την απλοποίηση της ΚΓΠ η οποία, στην έκθεσή της, υποστήριξε τους επικεντρωμένους ελέγχους σε εξουσιοδοτημένα ελαιοτριβεία, καθόσον αυτά αποτελούν ένα αναπόφευκτο στάδιο της ελαιοπαραγωγής[semigr ] λαμβάνοντας υπόψη ότι η έκθεση αναφερόταν στη δυνατότητα θέσπισης ενός άλλου ειδικού μηχανισμού ενισχύσεων για μικρά αγροκτήματα,

ΙΗ. λαμβάνοντας υπόψη ότι η μακρά εφαρμογή της ΚΟΑ ελαιολάδου, παρά τις επανειλημμένες προσαρμογές και τροποποιήσεις με το πέρασμα του χρόνου, απέδειξε ότι χρειάζεται να επιτευχθεί μία πραγματική, αποτελεσματική και επείγουσα απλοποίηση των διαδικασιών που εφαρμόζονται όσον αφορά την κοινοτική στήριξη,

ΙΘ. λαμβάνοντας υπόψη ότι η ενίσχυση στην κατανάλωση κατά τα τελευταία έτη, ελάχιστα επέδρασε στην πορεία της κατανάλωσης ελαιολάδου, ότι δεν επωφελούνται από αυτή αποκλειστικά τα ελαιόλαδα που παράγονται στην ΕΕ δεδομένου ότι μπορεί να χορηγηθεί, υπό ορισμένους όρους και σε έλαια τρίτων χωρών και ότι εν πάση περιπτώσει δεν μπορεί να υποστηριχθεί η διατήρηση και ενίσχυσή της στο πλαίσιο της ΚΟΑ ελαιολάδου εφόσον πρόκειται για μέτρο που θα μπορούσε εύκολα να αμφισβητηθεί στον ΠΟΕ ως στρέβλωση του ανταγωνισμού,

Κ. λαμβάνοντας υπόψη ότι ένα νέο ολοκληρωμένο σύστημα ελέγχου θα μπορούσε να βασίζεται στην απαίτηση διάθεσης του ελαιολάδου στην αγορά σε οιαδήποτε μορφή, συμπεριλαμβανομένης της αυτοκατανάλωσης, ως προϋπόθεση της χορήγησης ενισχύσεων[semigr ] ότι ένα σύστημα ενισχύσεων και ελέγχου που θα βασίζεται στη διάθεση στην αγορά θα ήταν αποτελεσματικό και αξιόπιστο, εφόσον οι εταιρείες εμφιάλωσης διέθεταν, κατ' αρχήν, την κατάλληλη διοικητική και λογιστική δομή[semigr ] ότι αυτό το σύστημα θα επέτρεπε στους οργανισμούς ελέγχου να διαθέτουν εξονυχιστικές πληροφορίες σχετικά με την κίνηση του ελαιόλαδου, καθώς επίσης και ένα λογιστικό σύστημα παρακολούθησης των αποθεμάτων, δίνοντας έτσι τη δυνατότητα να διενεργούνται διασταυρούμενοι έλεγχοι στο πλαίσιο ενός ολοκληρωμένου συστήματος, που θα δίνει τις δυνατότητες εναρμόνισης και αλληλοσυμπλήρωσης των πολιτικών,

ΚΑ. λαμβάνοντας υπόψη ότι υπάρχουν στην Ευρωπαϊκή Ένωση 2.000.000 επιχειρήσεις οι οποίες μπορούν εύκολα να ελεγχθούν με τα συστήματα που εφαρμόζουν ορισμένα κράτη μέλη της ΕΕ και ότι θα ήταν σκόπιμο να ξεπερασθεί η διαφοροποίηση μεταξύ μικρών και μεγάλων παραγωγών, μεταξύ άλλων και όσον αφορά τους ελέγχους στην ενίσχυση παραγωγής και ότι για το σκοπό αυτό φαίνεται σκόπιμη η κατάργηση του καθεστώτος της ενίσχυσης στην κατανάλωση προκειμένου να μπορέσουν να συγκεντρωθούν οι έλεγχοι στην παραγωγή και να αυξηθεί η αποτελεσματικότητα των εντεταλμένων προς τούτο οργανισμών,

ΚΒ. λαμβάνοντας υπόψη ότι η θέσπιση της ενίσχυσης ανά δέντρο όπως προτάθηκε από την Επιτροπή ενέχει περιβαλλοντικούς κινδύνους, όπως τον κίνδυνο της εγκατάλειψης της υπαίθρου και τη δημιουργία κερδοσκοπικών φυτειών 7 λαμβάνοντας υπόψη ότι κάθε μορφή καθορισμένου δείκτη ενίσχυσης, συμπεριλαμβανομένης και της ενίσχυσης ανά δέντρο, όχι μόνο δεν διασφαλίζει τη διατήρηση των αγροτικών εισοδημάτων, αλλά και ούτε λαμβάνει υπόψη δύο θεμελιώδεις στόχους, δηλαδή την ποιότητα και τη σταθερότητα της αγοράς, εν όψει των μεγάλων ετήσιων διακυμάνσεων της παραγωγής,

ΚΓ. λαμβάνοντας υπόψη ότι το κόστος της συγκομιδής της ελιάς αντιστοιχεί στο 80% των αναγκών χειρωνακτικής εργασίας και στο 70% του μεταβλητού κόστους 7 λαμβάνοντας υπόψη ότι στην περίπτωση της ενίσχυσης ανά δέντρο, όπως προτείνεται, χωρίς να συνοδεύεται εξάλλου από μέτρα προστασίας της ουσιαστικής παραγωγής, το δικαίωμα επιδότησης αρχίζει να ισχύει σε πολύ χαμηλό επίπεδο δαπανών, που σημαίνει πολύ χαλαρότερη σύνδεση απ' ό,τι σε άλλες μορφές παραγωγής που έχουν άμεση ενίσχυση με βάση το κόστος της παραγωγής 7 ότι, ενώ η άμεση ενίσχυση στον τομέα των δημητριακών χορηγείται όταν έχει αναληφθεί το 85% του κόστους, στην περίπτωση των πριμοδοτήσεων βόειου κρέατος είναι 98% αλλά στον ελαιοκομικό τομέα είναι μόνο 15% του κόστους καλλιέργειας,

ΚΔ. λαμβάνοντας υπόψη ότι η ανά δέντρο ενίσχυση, όπως προτείνεται, χωρίς προστασία της παραγωγής, ενδεχομένως να οδηγήσει σε σημαντική μείωση του εργατικού δυναμικού, με ενθάρρυνση της μείωσης των δαπανών καλλιέργειας στο ελάχιστο, πράγμα που ίσως οδηγήσει τους αγρότες στο να μην προχωρούν στη συγκομιδή ελιάς σε ορισμένες περοπτώσεις, προκειμένου να μεγιστοποιηθούν οι εισπράξεις του δικαιούχου ενίσχυσης 7 λαμβάνοντας υπόψη ότι η απασχόληση θα μειωθεί στις περιοχές όπου υπάρχει υψηλότερη ανεργία και οι οποίες εξαρτώνται περισσότερο από τη γεωργία και συγκαταλέγονται σε αυτές με το χαμηλότερο ΑΕΠ της ΕΕ,

ΚΕ. λαμβάνοντας υπόψη ότι ένας από τους στόχους που ορίζει η Συνθήκη του Άμστερνταμ είναι η προαγωγή υψηλού επιπέδου απασχόλησης, πράγμα που προϋποθέτει τον συντονισμό των οικονομικών πολιτικών 7 λαμβάνοντας υπόψη ότι οι εναλλακτικές λύσεις που εξέτασε η Επιτροπή δεν είναι σύμφωνες με τη νέα Συνθήκη, δεδομένου ότι ενέχουν κινδύνους σοβαρής απώλειας απασχολήσεων,

ΚΣΤ. λαμβάνοντας υπόψη ότι το ισχύον καθεστώς ενίσχυσης στην παραγωγή προβλέπει ήδη τη σύσταση και εφαρμογή ελαιοκομικών καταλόγων στα κράτη μέλη παραγωγούς, η πρόβλεψη όμως αυτή δεν τηρήθηκε από όλα τα ενδιαφερόμενα κράτη, ότι οι ελαιοκομικοί κατάλογοι είναι απαραίτητο μέσο για να επιτραπεί ένας προσεκτικός έλεγχος της συμβατότητας μεταξύ δεδηλωμένης παραγωγής και παραγωγικών δυνατοτήτων των επιχειρήσεων και ότι η ανάγκη ενός τέτοιου μέσου προσλαμβάνει ακόμη μεγαλύτερη σημασία στην περίπτωση όπου το καθεστώς ενίσχυσης εφαρμόζεται ομοιόμορφα για όλους τους παραγωγούς σε συνάρτηση με την ποσότητα ελαιολάδου που όντως παρήχθη,

ΚΖ. λαμβάνοντας υπόψη ότι το Ελεγκτικό Συνέδριο επανειλημμένως έχει υποστηρίξει ότι ένα σύστημα που δεν απαιτεί στοιχεία όσον αφορά τη συγκομιδή και την επεξεργασία της ελιάς μπορεί να εκφυλιστεί σε ένα σύστημα ενισχύσεων που θα βασίζεται σε δηλώσεις ιδιοκτησίας οι οποίες θα είναι αναπόδεικτες και δίνει δυνατότητες διπλοείσπραξης ενισχύσεων και ότι πάντως η δυνατότητα αυτή δεν υφίσταται στην περίπτωση που έχει υλοποιηθεί ο ελαιοκομικός κατάλογος, όπως στην Ιταλία,

ΚΗ. λαμβάνοντας υπόψη ότι ο καθορισμός της ενίσχυσης ανεξαρτήτως της πραγματικής παραγωγής των ελαιοαγροκτημάτων, θα είχε ως αποτέλεσμα την άδικη μεταχείριση λόγω της χορήγησης της ίδιας βοήθειας, τόσο σε αναποτελεσματικούς παραγωγούς, όσο και σε αυτούς που έχουν εκσυγχρονίσει τα αγροκτήματά τους και έχουν επενδύσει εργασία, προσπάθεια και χρήματα για την επίτευξη υψηλότερης ποιότητας,

ΚΘ. λαμβάνοντας υπόψη ότι μία μορφή ενίσχυσης που δεν ανταμείβει ούτε την ελαιοσυγκομιδή ούτε την παραγωγή ελαιολάδου θα είχε ως αποτέλεσμα την ενθάρρυνση της εγκατάλειψης της αγροτικής δραστηριότητας και θα ακύρωνε τις συμβάσεις που βασίζονται στην παραγωγή ή την εκχώρηση γης με αποτέλεσμα να επωφελείται μόνο ο ιδιοκτήτης γης που δεν είναι αγρότης πλήρους απασχόλησης αλλά διαθέτει άλλους πόρος εισοδήματος, πράγμα που υπονομεύει τον βασικό στόχο κάθε ΚΟΑ, δηλαδή τη διατήρηση του αγροτικού εισοδήματος,

Λ. λαμβάνοντας υπόψη ότι η μεταβολή της παραδοσιακής παραγωγής της ελιάς καθιστά απαραίτητη τη διατήρηση της παρέμβασης και των τιμών παρέμβασης ως ελάχιστο σημείο αναφοράς στην αγορά, καθώς και τη δημιουργία ενός ρυθμιστικού αποθέματος που θα επιτρέπει την κάλυψη ενδεχομένων ελλειμμάτων στην κοινοτική διαθεσιμότητα ελαιολάδου 7 λαμβάνοντας υπόψη ότι η Επιτροπή προτείνει, στην εναλλακτική λύση της ενίσχυσης ανά δένδρο, την κατάργηση της παρέμβασης και, για τη βελτίωση του παρόντος συστήματος, σημαντικούς περιορισμούς, μολονότι οι οικονομικές επιπτώσεις της παρέμβασης στο ελαιόλαδο είναι σημαντικά μικρότερες απ' ό,τι σε άλλους ρυθμισμένους τομείς,

ΛΑ. λαμβάνοντας υπόψη ότι η Επιτροπή αναγνωρίζει ότι το σύστημα που εφαρμόζεται για τους μικρούς καλλιεργητές δημιουργεί στατιστικά προβλήματα, και ότι η παραγωγή τους διαφεύγει από τον έλεγχο της Μέγιστης Εγγυημένης Ποσότητας,

ΛΒ. λαμβάνοντας υπόψη ότι από την αναμόρφωση της ΚΓΠ του 1992 οι δαπάνες για τη ρύθμιση της αγοράς δεν ήταν ισόρροπες και ευνόησαν την παραγωγή των Ηπειρωτικών χωρών που έφθασαν να απορροφούν από περίπου το 70%, το 1992, το 75% στο σχέδιο προϋπολογισμού του 1998, ενώ οι παραγωγές των μεσογειακών χωρών κατήλθον, από το 22% στο 19%,

ΛΓ. λαμβάνοντας υπόψη ότι, με την Ατζέντα 2000, όπου ήδη γίνονται διακρίσεις εις βάρος των χωρών της Μεσογείου, η ανισορροπία στην δημοσιονομική ενίσχυση μεταξύ των παραγωγών των ηπειρωτικων και των μεσογειακών χωρών διατρέχει τον κίνδυνο να αυξηθεί περαιτέρω,

ΛΔ. λαμβάνοντας υπόψη ότι σήμερα, την περίοδο 1996/1997, παρ' όλον ότι επετεύχθη η παραγωγή-ρεκόρ των 1.859.400 τόνων, ελάχιστα αποθέματα στην παρέμβαση δημιουργήθηκαν, η διάθεση στο εμπόριο γίνεται με τρόπο πολύ ικανοποιητικό για όλους τους φορείς, με τιμές αγοράς αγοράς αισθητά ανώτερες από τις τιμές παρέμβασης καθόλη τη διάρκεια του έτους παραγωγής και σε όλες τις παραγωγικές χώρες δηλαδή μια πραγματικότητα που διαφέρει κατά πολύ αυτής στην οποία ισχυρίζεται ότι βασίστηκε η Επιτροπή για να εκπονήσει το έγγραφο εναλλακτικών λύσεων[semigr ] ότι η ίδια η έκβαση της περιόδου αυτής διαψεύδει τον κίνδυνο δημιουργίας αποθεμάτων και τονίζει το παράλογο του επιπέδου της Μέγιστης Εγγυημένης Ποσότητας[semigr ] λαμβάνοντας υπόψη ότι η Μέγιστη Εγγυημένη Ποσότητα (ΜΕΠ) (1.350.000 τόνοι) που καθορίστηκε το 1987 είναι μικρότερη από την κοινοτική κατανάλωση της περιόδου 1996-97 (1.657.000 τόνοι), προκαλώντας στρεβλώσεις στην ενίσχυση προς τους παραγωγούς λόγω του επιπέδου της και των τρόπων εφαρμογής της, και, προκειμένου να διασφαλιστεί ότι η ζήτηση θα ικανοποιείται σε προσιτές τιμές, η ΜΕΠ θα πρέπει να αναθεωρηθεί,

ΛΕ. λαμβάνοντας υπόψη την ανάγκη να ευθυγραμμισθεί η ΚΟΑ ελαιολάδου με τις υπόλοιπες ΚΟΑ σε ό,τι αφορά τη ΜΕΠ, αυξάνοντας το επίπεδό της και προσαρμόζοντάς το στην κοινοτική κατανάλωση, υπολογίζοντας επιπλέον τις εξαγωγές και το αναγκαίο όριο ασφάλειας, και, συγκεκριμένα, την ανάγκη να προσδιορισθούν Εθνικές Ποσότητες Αναφοράς (ΕΠΑ) βασισμένες σε αντικειμενική εκτίμηση της ιστορικής εξέλιξης της παραγωγής, προκειμένου να αντιμετωπισθούν οι επιπτώσεις της μείωσης της ΜΕΠ στα κράτη μέλη παραγωγής, σε αναλογία με το όγκο της πραγματικής παραγωγής,

ΛΣΤ. λαμβάνοντας υπόψη ότι ορισμένες θεμελιώδεις παράμετροι της σημερινής ΚΟΑ, όπως ο καθορισμός της απόδοσης, δεν ρυθμίζονται ενιαία στα ελαιοπαραγωγά κράτη μέλη, πράγμα που συνεπάγεται σοβαρές στρεβλώσεις στη λειτουργία της 7 λαμβάνοντας υπόψη ότι η εναρμόνιση αυτή αποτελεί έναν από τους βασικούς παράγοντες που θα πρέπει να λάβει υπόψη της η Επιτροπή πριν από οιαδήποτε μελλοντική μεταρρύθμιση,

ΛΖ. λαμβάνοντας υπόψη ότι θα πρέπει να εξισορροπηθεί η ενίσχυση που χορηγείται στα διάφορα φυτικά έλαια λόγω των καταναλωτικών αναγκών, η απορρόφηση των παραγόντων παραγωγής και η επίπτωση της άμεσης ή έμμεσης κρατικής ενίσχυσης στην εμπορική αξία των διαφόρων ελαίων, καθώς και επί των απασχολήσεων που έχουν σχέση με κάθε μορφή παραγωγής,

ΛΗ. λαμβάνοντας υπόψη ότι στα κυριότερα ελαιοπαραγωγά κράτη μέλη η εμφιάλωση μιγμάτων ελαιολάδου και σπορελαίων απαγορεύεται, ενώ στις μη παραγωγές χώρες επιτρέπεται, πράγμα που σημαίνει ότι αυτά μπορούν να διατεθούν στην αγορά σε ολόκληρη την ΕΕ, σε βάρος του καταναλωτή[semigr ] ότι η Επιτροπή πρέπει, συνεπώς, να υποβάλει προτάσεις για την απαγόρευση των μιγμάτων αυτών,

ΛΘ. λαμβάνοντας υπόψη ότι ο υποτομέας της επιτραπέζιας ελιάς δεν διαθέτει μηχανισμούς υποστήριξης για την αντιμετώπιση του διεθνούς ανταγωνισμού 7 λαμβάνοντας υπόψη ότι αυτό μπορεί να προκαλέσει στρεβλώσεις στην ΚΟΑ του ελαιολάδου 7 λαμβάνοντας υπόψη ότι ο υποτομέας της επιτραπέζιας ελιάς παίζει σημαντικό ρόλο στη λειτουργία της ΚΟΑ, καθόσον όποτε υπάρχει καλή συγκομιδή, μπορεί να συμβάλει στη ρύθμιση της αγοράς 7 λαμβάνοντας υπόψη ότι θα πρέπει να εφαρμοστεί στον τομέα αυτό ένα ειδικό σύστημα ενισχύσεων που θα συμπληρώνει τις πιστώσεις που χορηγούνται στο ελαιόλαδο 7 λαμβάνοντας υπόψη ότι το σύστημα αυτό θα ήταν εύκολο να ελεγχθεί εν όψει της μακράς χρονικής περιόδου που απαιτείται για την προετοιμασία της επιτραπέζιας ελιάς πριν από την εμπορική διάθεσή της,

Ι. ΠΑΡΑΤΗΡΗΣΕΙΣ ΓΕΝΙΚΗΣ ΦΥΣΕΩΣ

1. επισημαίνει ότι η εμπειρία από τη λειτουργία της ΚΟΑ οδηγεί στο συμπέρασμα ότι συνέβαλε στη διατήρηση ενός δίκαιου επιπέδου εισοδημάτων για τους παραγωγούς, ενθάρρυνε τον εκσυγχρονισμό της συγκομιδής και των αγροκτημάτων, βελτίωσε την ποιότητα του προϊόντος, συνέβαλε στην προστασία του περιβάλλοντος και διασφάλισε τη συνεχή επέκταση του κοινοτικού ελαιολάδου στις αγορές τρίτων χωρών, καθώς και ότι ήταν ένας από τους λίγους τομείς χωρίς διαρθρωτικά πλεονάσματα[semigr ] και ότι η κατάσταση αυτή ισορροπίας μεταξύ ζήτησης και προσφοράς θα μπορέσει να διατηρηθεί στο βαθμό που η ΕΕ θα ακολουθήσει μία πιο εύστοχη και σταθερή πολιτική προώθησης της κατανάλωσης ελαιόλαδου, τόσο στο έδαφός της, όσο και στις τρίτες χώρες[semigr ] θεωρεί ωστόσο, ότι η εξέλιξη της προσφοράς και των αγορών απαιτούν, προκειμένου να διατηρηθούν και να ενισχυθούν τα μέχρι τώρα αποτελέσματα για την απασχόληση, το εισόδημα των παραγωγών και την ισορροπία του περιβάλλοντος στον τομέα αυτό που είναι καθοριστικός για τις περιφερειακές περιοχές της ΕΕ, τον σύντομο προσδιορισμό μιας νέας ΚΟΑ[semigr ]

2. φρονεί ότι η Επιτροπή θα πρέπει να αναθεωρήσει και να ελέγξει τα στοιχεία που περιλαμβάνει το έγγραφο εναλλακτικών λύσεων πριν υποβάλει νομοθετικές προτάσεις και να αποκαταστήσει τις ζημιές που υπέστη ο παραγωγικός τομέας λόγω της εφαρμογής του σημερινού καθεστώτος, οι οποίες κινδυνεύουν να προκαλέσουν σοβαρές και μόνιμες στρεβλώσεις οικονομικού και κοινωνικού χαρακτήρα[semigr ]

3. τονίζει το σημαντικό ρόλο που διαδραματίζει ο εν λόγω τομέας στη διατήρηση της απασχόλησης σε αυτές τις περιοχές, τόσο στην ίδια την παραγωγή, όσο και σε άλλους συνδεόμενους και εξαρτώμενους από αυτήν τομείς, πράγμα που αποτελεί σημαντικό κίνητρο για περιφερειακή ανάπτυξη[semigr ] κατά συνέπεια, οιαδήποτε μεταρρύθμιση πρέπει να λαμβάνει, σε μόνιμη βάση, υπόψη την ανάγκη να τηρείται η αρχή της οικονομικής και κοινωνικής συνοχής[semigr ]

4. θεωρεί ότι οι ελλείψεις του εγγράφου επιλογών της Επιτροπής όσον αφορά την περιγραφή και τη διάγνωση της κατάστασης που επικρατεί στον εν λόγω τομέα, η απουσία οιασδήποτε ανάλυσης όσον αφορά τις επιπτώσεις των εναλλακτικών λύσεων που εξετάζονται και το γεγονός ότι μόνο μία από αυτές αναπτύσσεται λεπτομερώς, το αναιρούν ως επαρκή βάση για τη μεταρρύθμιση της ΚΟΑ και συνιστά στην Επιτροπή να αναθεωρήσει και να συμπληρώσει τις αναλύσεις της όταν θα υποβάλει νομοθετικές προτάσεις, αποφεύγοντας να προκαλέσει κοινωνικές, οικονομικές και περιβαλλοντικές αναταραχές[semigr ]

5. επισημαίνει ότι η Επιτροπή δεν ανταποκρίθηκε στις υποχρεώσεις της, όπως ορίζει ο κανονισμός (ΕΟΚ) 2261/84, να υποβάλει στο Συμβούλιο και το ΕΚ έκθεση σχετικά με τη λειτουργία του συστήματος ενισχύσεων για το ελαιόλαδο, πράγμα που το ΕΚ το υπενθύμισε στο προαναφερθέν ψήφισμά του της 25ης Οκτωβρίου 1996 7

6. απορρίπτει την ενίσχυση ανά δέντρο που προτείνει η Επιτροπή και που δεν προστατεύει την πραγματική παραγωγή, καθόσον περικλείει σημαντικό κίνδυνο για απώλειες απασχολήσεων, περιβαλλοντικές ζημιές και υποβάθμιση της ποιότητας 7

ΙΙ. ΘΕΜΕΛΙΩΔΗ ΣΤΟΙΧΕΙΑ ΕΠΙ ΤΩΝ ΟΠΟΙΩΝ ΠΡΕΠΕΙ ΝΑ ΒΑΣΙΣΤΕΙ Η ΜΕΛΛΟΝΤΙΚΗ ΚΟΑ

7. καλεί την Επιτροπή να υποβάλει νομοθετικές προτάσεις για μεταρρύθμιση της ΚΟΑ, βασίζοντας τις προτάσεις αυτές:

α) στη χορήγηση ενιαίας μορφής ενίσχυσης στην παραγωγή που θα διασφαλίζει δίκαιο εισόδημα για όλους τους παραγωγούς, με βάση την ποιότητα του πραγματικά παραγόμενου ελαιολάδου, συμπεριλαμβάνοντας και τους μικρούς παραγωγούς σε ένα γενικό σύστημα ενίσχυσης στην παραγωγή, προκειμένου να διευκολύνει την ενίσχυση των ελέγχων, εξασφαλίζοντας δίκαιο εισόδημα για τους ελαιοπαραγωγούς, ούτως ώστε να διατηρηθεί ο αναγκαίος όγκος παραγωγής και εμπορίας του ελαιόλαδου, και δημιουργώντας ένα συμπληρωματικό καθεστώς ενισχύσεων των μικρών παραγωγών που θα ενσωματώνει την περιβαλλοντική διάσταση και τη χωροταξία στοιχεία αναγκαία για την προστασία των ευαίσθητων περιοχών[semigr ]

β) στην αύξηση της ανώτατης εγγυημένης ποσότητας, ώστε να προσαρμοσθεί στη συνολική κοινοτική κατανάλωση και στο μέσο όρο των ετήσιων εξαγωγών και στην καθιέρωση ενός ορίου ασφαλείας[semigr ] στην καθιέρωση Εθνικής Ποσότητας Αναφοράς για τα κράτη μέλη παραγωγούς[semigr ]

γ) στην οριστική κατάργηση της ενίσχυσης στην κατανάλωση και την εφαρμογή μιας αποτελεσματικότερης πολιτικής που θα επιτρέπει την καθιέρωση ενός ολοκληρωμένου συστήματος ελέγχου από την παραγωγή μέχρι την κατανάλωση[semigr ]

δ) στη διατήρηση του μηχανισμού παρέμβασης και της τιμής παρέμβασης, με μέτρα για την ιδιωτική αποθεματοποίηση και τη συγκρότηση ενός ρυθμιστικού αποθέματος, δημιουργώντας ένα αποτελεσματικό σύστημα που θα εξασφαλίζει τη σταθερότητα των αγορών και των τιμών, σε έναν τομέα όπου τα επίπεδα παραγωγής ποικίλλουν σημαντικά από χρόνο σε χρόνο.

ε) στη δημιουργία ενός συμπληρωματικού καθεστώτος ενισχύσεων για τις μικρές εκμεταλλεύσεις για την ενίσχυση της απασχόλησης και τη διατήρηση του πληθυσμού της υπαίθρου.

στ) στην ενιαία ρύθμιση σε όλα τα ελαιοπαραγωγά κράτη μέλη των βασικών παραμέτρων της ΚΟΑ, προκειμένου να αποτραπεί, μεταξύ άλλων, η επανάληψη της σημερινής κατάστασης όσον αφορά τον υπολογισμό της συγκομιδής και η μη υλοποίηση της εφαρμογής του ελαιοκομικού κτηματολογίου[semigr ]

ζ) στην καθιέρωση και στη χρηματοδότηση, ακόμη και με πόρους προερχόμενους από τη συμπίεση της ενίσχυσης της κατανάλωσης, μίας συνολικής πολιτικής για την προώθηση της κατανάλωσης και της ποιότητας, μέσω μιας πολιτικής προώθησης του προϊόντος και της εξεύρεσης νέων αγορών, που θα περιλαμβάνει την απαγόρευση εμπορίας μιγμάτων ελαιόλαδου με άλλα έλαια, προκειμένου να διασφαλίζεται η αυθεντικότητα του προϊόντος για τους καταναλωτές, καθώς και την εισαγωγή αποτελεσματικών κινήτρων για ποιοτική παραγωγή[semigr ]

η) στη λειτουργία ενός ολοκληρωμένου κοινοτικού συστήματος ελέγχου, το οποίο, για τη χορήγηση ενίσχυσης, θα βασίζεται στην εμπορική διάθεση του ελαίου, πράγμα που θα αυξήσει τη συνεργασία μεταξύ των εθνικών και κοινοτικών οργάνων ελέγχου και θα διασφαλίσει τη διαφάνεια της βοήθειας και την ταχεία θέση σε λειτουργία σε όλες τις χώρες παραγωγούς ενός ολοκληρωμένου συστήματος ελέγχου, απλού, αξιόπιστου και αποτελεσματικού, που θα επιτρέπει την πρόληψη της απάτης, με διακοπή της χορήγησης των ενισχύσεων σε τέτοια περίπτωση[semigr ]

θ) στην καθιέρωση συγκεκριμένων και αποτελεσματικών μέτρων υποστήριξης των ενεργειών συγκέντρωσης της προσφοράς, διοχεύτευσης στην αγορά, προώθησης, βελτίωσης της παραγωγής, τεχνολογικής καινοτομίας, προστασίας του περιβάλλοντος και βελτίωσης της ποιότητας, μέσω των οργανώσεων παραγωγών και των ενώσεών τους, ενισχύοντας τον κεντρικό χαρακτήρα του ρόλου τους[semigr ]

ι) στην τροποποίηση του συστήματος ενεργητικής τελειοποίησης του ελαιολάδου, ανάγοντάς το σε ρυθμιστικό κανονισμό, αναθεωρώντας το καθεστώς των ισοδυναμιών και εξουσιοδοτώντας το καθεστώς αυτό μόνο όταν εξακριβώνεται έλλειψη στις διαθέσιμες ποσότητες κοινοτικού ελαιολάδου που δεν απορροφάται μέσω ενός ρυθμιστικού αποθέματος[semigr ]

ια) στη δημιουργία ενός συστήματος ενίσχυσης της παραγωγής για την επιτραπέζια ελιά, που θα αντικαταστήσει τους πόρους της θέσης B1- 184, που απεδείχθησαν απολύτως ανεπαρκείς και εξασφαλίζοντάς της την κατάλληλη χρηματοδότηση[semigr ]

ιβ) στη στήριξη του τομέα του ελαιολάδου με την καλύτερη διαχείριση, αξιοποίηση και αύξηση των υπαρχόντων πόρων για την προβολή και προώθηση του προϊόντος και την αναζήτηση νέων αγορών[semigr ]

ιγ) στη γενική απλοποίηση του συστήματος η οποία απαιτείται για την αύξηση της διαφάνειας με στόχο την καταπολέμηση της απάτης στον εν λόγω τομέα[semigr ]

ΙΙΙ. ΣΥΓΚΕΚΡΙΜΕΝΑ ΑΙΤΗΜΑΤΑ ΠΡΟΣ ΤΗΝ ΕΠΙΤΡΟΠΗ

8. αναγνωρίζει τα εντοπιζόμενα προβλήματα της δυνατότητας ελέγχου και αντιμετώπισης των περιπτώσεων απάτης, τα οποία είναι, εντούτοις, λιγότερο δραματικά απ' ό,τι ισχυρίζεται η Επιτροπή στο έγγραφό της[semigr ] προτρέπει, ωστόσο, την Επιτροπή να αποδείξει με πειστικό τρόπο την αναγκαιότητα, τη δυνατότητα εφαρμογής και τη δημοσιονομική ουδετερότητα των όποιων επιλογών της, προκειμένου να αποτραπεί ο κίνδυνος απρόβλεπτων εξελίξεων και αύξησης της ανεργίας, με συνέπεια να επιδεινωθεί η θέση των λιγότερο ευνοημένων και των πλέον ευάλωτων περιοχών[semigr ]

9. ζητεί από την Επιτροπή να λάβει υπόψη, κατά την εκπόνηση των νομοθετικών της προτάσεων, τις ανισότητες μεταξύ των αγροτικών περιοχών, την ανάγκη να πραγματοποιηθούν βαθμιαίως οι κατάλληλες προσαρμογές και τη σχέση της γεωργίας με το σύνολο της οικονομικής ζωής[semigr ]

10. ελπίζει ότι η Επιτροπή θα επιμείνει ώστε τα κράτη που δεν το έχουν ήδη πράξει να καταρτίσουν ένα πλήρες μητρώο των ελαιοκαλλιεργειών, το οποίο αφενός θα αποτελέσει τη βάση για την απαραίτητη αξιολόγηση του περιφερειακού αντίκτυπου της προτεινόμενης μεταρρύθμισης, αφετέρου δε θα χρησιμεύσει στην καταπολέμηση της απάτης[semigr ]

11. θεωρεί ότι είναι αναγκαίο, να συντάξει η Επιτροπή και να παρουσιάσει μελέτη για τις συνέπειες που είχε η συμφωνία της GATT και η πολιτική των εξαγωγικών επιδοτήσεων στην ελαιοπαραγωγή και στο εισόδημα των εργαζομένων, καθώς και μια εμπεριστατωμένη και συνολική μελέτη για τις προοπτικές της διεθνούς αγοράς ελαιολάδου, καθώς και για τους τρόπους και τα μέσα εδραίωσης της θέσης της ΕΕ ως εξαγωγέα ελαιολάδου[semigr ]

12. επαναλαμβάνει το αίτημα που είχε διατυπώσει προς την Επιτροπή στο ψήφισμά του ((ΕΕ C 132 της 28.4.1987, σελ. 14)) για την απόφαση έγκρισης της διαχείρισης του 1995, «την άμεση εφαρμογή όλων των μέσων ελέγχου που τίθενται στη διάθεσή της από την ισχύουσα νομοθεσία», χωρίς να αναμένεται η έναρξη ισχύος της μελλοντικής μεταρρύθμισης[semigr ]

13. καλεί την Επιτροπή να σεβαστεί το σχέδιο Συνθήκης του Άμστερνταμ, ιδίως όσον αφορά τον στόχο της προώθησης υψηλού επιπέδου απασχόλησης ως κομβικού στοιχείου για τον συντονισμό των οικονομικών πολιτικών και να μην υποβάλει προτάσεις που απειλούν να πλήξουν την απασχόληση 7

IV. ΣΥΜΠΛΗΡΩΜΑΤΙΚΕΣ ΠΑΡΑΤΗΡΗΣΕΙΣ

14. επιμένει ότι θεωρεί αναγκαίο, σύμφωνα με τις προβλέψεις για αύξηση της ζήτησης ελαιολάδου στις διεθνείς αγορές και για την ενίσχυση του προϊόντος στην εσωτερική αγορά, να αναπτύξει η ΕΕ μια πολιτική αναβάθμισης της ποιότητας του προϊόντος ως φυσικού χυμού και απαγόρευσης της μίξης του με άλλα έλαια, βελτιώνοντας την ανταγωνιστικότητά του και στοχεύοντας στην αύξηση των εξαγωγών, και, κατά συνέπεια, στη διατήρηση ή και αύξηση της απασχόλησης και της παραγωγικότητας[semigr ]

15. επαναλαμβάνει ότι είναι σκόπιμο για την προστασία της καλλιέργειας και την πάταξη της απάτης καθώς και προς το συμφέρον των όλο και περισσότερο αυξανόμενων καταναλωτών, να ενισχυθούν τα συλλογικά όργανα και οι μαζικοί φορείς των ελαιοκαλλιεργητών, καθώς και ο ρόλος τους στις διαδικασίες ελέγχου.

16. θεωρεί απαραίτητη την ενίσχυση του κλάδου, όπως το απαιτεί η καλύτερη διαχείριση, η αξιοποίηση και η αύξηση των υπαρχόντων πόρων για την προβολή και προώθηση του προϊόντος[semigr ]

17. υπενθυμίζει για παράδειγμα ότι οι εισοδηματικές ενισχύσεις στους τομείς της καλλιέργειας οπωροκηπευτικών, παραγωγής γαλακτοκομικών και βοείου κρέατος έχουν κυρίως αντισταθμιστικό χαρακτήρα, ώστε να επιτευχθεί η ευθυγράμμιση των εσωτερικών τιμών με τις διεθνείς[semigr ]

18. διαπιστώνει επίσης ότι ο χαρακτήρας αυτών των αντισταθμιστικών ενισχύσεων δεν είναι ομοιογενής, αντισταθμιστική ενίσχυση, ούτε ενισχύσεις για την προστασία του περιβάλλοντος, κοινωνικές παροχές κλπ. Καλεί την Επιτροπή να διευκρινίσει τους στόχους της και να προσδιορίζει με σαφήνεια τους στόχους της ΚΓΠ[semigr ]

19. εκτιμά ότι είναι απαραίτητο να χαράξει η Επιτροπή το γενικό πλαίσιο σχετικά με τις δυνατές τροποποποιήσεις των ενισχύσεων το οποίο θα υπερβαίνει τον τομέα του ελαιολάδου[semigr ] ότι αυτό το γενικό πλαίσιο πρέπει να περιγράφει τις διάφορες μεθόδους παραγωγής και να ρυθμίζει τις διαπλεκόμενες σχέσεις μεταξύ ενίσχυσης και κοινωνικοοικονομικών, περιφερειακών και περιβαλλοντικών κριτηρίων (cross-compliance)[semigr ]

20. εκφράζει την ανησυχία του διότι μελλοντικές δημοσιονομικές εξοικονομήσεις όσον αφορά την ΚΟΑ στον τομέα του ελαιολάδου ενδέχεται να προκαλέσουν μεγαλύτερη πίεση επί των δαπανών των διαρθρωτικών ταμείων, ιδίως δε μεγαλύτερες δαπάνες στο τρέχον ΚΠΣ κάθε κράτους μέλους[semigr ]

21. απαιτεί από την Επιτροπή να προσδιορίσει την έννοια «δημοσιονομική ουδετερότητα» και αν τούτο αποτελεί ουσιώδες στοιχείο της αναμόρφωσης της ΚΓΠ ή κάποιου εκ των τομέων της[semigr ]

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.